Blaze7451/Wiki-th-20250601 huggingface dataset:
อามุโร่ เรย์

อามูโร่ เรย์ (ทับศัพท์จาก Amuro Ray) เป็นตัวละครพระเอกของเรื่องโมบิลสูทกันดั้ม และ โมบิลสูทกันดั้ม : ชาร์ เคาน์เตอร์ แอทแทค ให้เสียงพากย์ภาษาญี่ปุ่นโดย โทรุ ฟุรุยะ อามูโร่ เรย์เป็นลูกชายคนเดียวของ อามาเรีย เรย์ และ ดร.ทิม เรย์ ผู้ออกแบบสร้างโมบิลสูท RX-78-2 กันดั้ม และอามูโร่เป็นนิวไทป์ซึ่งเป็นคนที่มีความสามารถเหนือกว่าคนธรรมดาทั่วไป ภายหลังเขาได้รับโมบิลสูทที่ชื่อว่า RX-93 นิวกันดั้ม ที่เคยเป็นโมบิลสูทที่อามูโร่ เรย์ ออกแบบมาเพื่อรับมือกับ MSN-04 ซาซาบี ของ ชาร์ อัสนาเบิล
หมวดหมู่:ตัวละครการ์ตูนญี่ปุ่น
หมวดหมู่:ตัวละครในบันเทิงคดีจากรัฐบริติชโคลัมเบีย
หมวดหมู่:ตัวละครในกันดั้ม
หมวดหมู่:ตัวละครชายในอนิเมะและมังงะ
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
ดาโซมีราฌ 5

right
ดาโซมีราฌ 5 (Dassault Mirage 5) เป็นเครื่องบินโจมตี ออกปฏิบัติการครั้งแรกเมื่อวันที่ 19 พฤษภาคม ค.ศ. 1967 ซึ่งมีราฌ 5 ได้รับการพัฒนามาจากดาโซมีราฌ 3

**รายละเอียด**
ข้อมูลจำเพาะ- ผู้สร้าง :บริษัทดัซโซลท์-เบรแก(ฝรั่งเศส)- ประเภท:เจ็ตโจมตีสนับสนุนภาคพื้นดิน ที่นั่งเดียว- เครื่องยนต์:เทอร์โบเจ๊ต สเนคม่า(Snecma) เอต้า 9 ซี ให้แรงขับ 6,200 กิโลกรัม 1 เครื่อง- กางปีก: 8.22 เมตร- ยาว: 15.55 เมตร- สูง: 4.25 เมตร- พื้นที่ปีก: 34.85 ตารางเมตร- น้ำหนักเปล่า: 6,600 กิโลกรัม- น้ำหนักวิ่งขึ้นสูงสุด: 13,500 กิโลกรัม- อัตราเร็วขั้นสูงสุด: 2.2 มัค ที่ระยะสูง 12000 เมตร และ 1.2 มัค ที่ระยะสูง ระดับน้ำทะเล- อัตราเร็วเดินทาง: 0.9 มัค ที่ระยะสูง 11,000 เมตร - อัตราเร็วไต่ถึงระยะสูง 11,000 เมตร ที่ 0.9 มัค: ใข้เวลา 3 นาที - อัตราเร็วไต่ถึงระยะสูง 15,000 เมตร ที่ 1.8 มัค: ใช้เวลา 6 นาที 50 วินาที- เพดานบินใช้งาน: 17,000 เมตร- รัศมีทำการรบ: 1300 กิโลเมตร เมื่อบิน สูง-ต่ำ-สูง
** 650 กิโลเมตร เมื่อบิน ต่ำ-ต่ำ-ต่ำ- พิสัยบิน: 4,000 กิโลเมตร เมื่อติดตั้งถังเชื้อเพลิงขนาด 500 ลิตร- อาวุธ:ปืนใหญ่อากาศ ขนาด 30 มม. 2 กระบอก ที่ลำตัวส่วนหัว พร้อมกระสุนกระบอกละ 125 นัด
** ลูกระเบิดขนาด 1,000 ปอนด์ 2 ลูก
** อาวุธปล่อยอากาศสู่พื้น เอเอส 30 จำนวน 2 นัดที่ใต้ลำตัว
** ลูกระเบิดขนาด 500 ปอนด์ 4 ลูก

**อ้างอิง**

** ดูเพิ่ม**
 ดาโซมีราฌ 2000- ดาโซมีราฌ 3
หมวดหมู่:เครื่องบินกลุ่มดาโซ
หมวดหมู่:เครื่องบินโจมตี
ดาโซมีราฌ แอ็ฟ1

ไฟล์: Mirage F.1JA.JPG |ดาโซมีราฌ แอ็ฟ1 ในกองทัพอากาศเอกวาดอร์|250px|thumb|right
right
ดาโซมีราฌ แอ็ฟ1 (Dassault Mirage F1) เป็นเครื่องบินขับไล่ที่มีชื่อเสียงและประสบความสำเร็จแบบหนึ่งของตระกูลมีราฌ เริ่มทำการบินครั้งแรกในวันที่ 23 ธันวาคม ค.ศ. 1966 และประจำกองทัพฝรั่งเศสในปี ค.ศ. 1973

**รายละเอียด**
ข้อมูลจำเพาะ- ผู้สร้าง: บริษัทดาโซ-เบรแก (ฝรั่งเศส)- ประเภท: เครื่องบินเจ็ตขับไล่เอนกประสงค์ที่นั่งเดียว- เครื่องยนต์:เทอร์โบเจ๊ต สเนคม่า(Snecma) เอต้า 9  เค-50 ให้แรงขับ 5000 กิโลกรัม และ 7200 กิโลกรัม เมื่อใช้สันดาปท้าย 1 เครื่อง- กางปีก: 8.40 เมตร- ยาว: 15 เมตร- สูง: 4.5 เมตร- พื้นที่ปีก: 25 ตารางเมตร- น้ำหนักเปล่า: 7400 กิโลกรัม- น้ำหนักวิ่งขึ้นสูงสุด: 14,900 กิโลกรัม- อัตราเร็ว: 2.2 มัค ที่ระยะสูง 12000 เมตร และ 1.2 มัค ที่ระยะสูง ระดับน้ำทะเล- อัตราไต่: 12,780 เมตร/นาที ที่ระดับน้ำทะเล - เพดานบินใช้งาน: 20,000 เมตร- พิสัยบิน: 3,300 กิโลเมตร เมื่อติดถังน้ำมันเชื้อเพลิงภายนอก และ 900 กิโลเมตร เมื่อติดอาวุธเต็มที่- บินทน: 3 ชั่วโมง 45 นาที- อาวุธ: ปืนใหญ่อากาศ เดฟา ขนาด 30 มม. 2 กระบอก 
** อาวุธปล่อยอากาศสู่อากาศ มาทรา: 530 แมจิค 1-3 นัด และ ไซด์ไวด์เดอร์ 2 นัดที่ปลายปีก

**อ้างอิง**

**ดูเพิ่ม**
 ดาโซมีราฌ 2000- ดาโซมีราฌ 3
หมวดหมู่:เครื่องบินกลุ่มดาโซ
หมวดหมู่:เครื่องบินขับไล่
อีโอซิโนฟิล

อีโอซิโนฟิล (eosinophil) เป็นเม็ดเลือดขาวชนิดมีแกรนูล โดยมีนิวเคลียสขนาดใหญ่ ปกติจะเห็นเป็น 2 lobe และสามารถเห็นแกรนูลชัดเจนโดยมีขนาดประมาณ 0.5 ไมครอน ซึ่งจะติดสีแดงอิฐเมื่อมองดูจากฟิล์มเลือด โดยปกติเราสามารถพบอีโอซิโนฟิลในไขกระดูกประมาณ 0-3 เปอร์เซนต์ และในกระแสเลือด ประมาณ 0-4 เปอร์เซนต์ต่อเม็ดเลือดขาวทั้งหมด หรือประมาณ 0-432 เซลล์ต่อลูกบาศก์มิลลิลิตร
อีโอซิโนฟิลสร้างจากไขกระดูก โดยใช้ระยะเวลาประมาณ 3-6 วัน หลังจากนั้น จะเข้าสู่กระแสเลือด ประมาณ 6-8 ชั่วโมง และจะกระจายไปตามเนื้อเยื่อต่าง ๆ โดยอีโอซิโนฟิลที่อยู่ตามเนื้อเยื่อต่าง ๆ อาจจะกลับเข้าไปสู่กระแสเลือดและไขกระดูกอีกก็ได้ นอกจากนี้ พบว่าอีโอซิโนฟิลสามารถเคลื่อนที่ไปยังเนื้อเยื่อที่เกิดการอักเสบอีกด้วย
โดยปกติอีโอซิโนฟิลมีหน้าที่เกี่ยวข้องการตอบสนองต่อการติดเชื้อพยาธิ การแพ้ หรือ การอักเสบ โดยภาวะที่พบอีโอซิโนฟิลสูงนั้น อาจจะเกิดจากหลายสาเหตุ อาทิ ร่างกายเกิดอาการแพ้ (Allergic disorders) การติดเชื้อพยาธิ  โรคผิวหนังบางชนิด เป็นต้น

**รูปเพิ่มเติม**

**อ้างอิง**
 พรเทพ เทียนสิวากุล, โลหิตวิทยาคลินิก, สำนักพิมพ์จุฬาลงกรณ์มหาวิทยาลัย - สุภินันท์ สเป็ค-สายเชื้อ, โลหิตวิทยา, 2534
หมวดหมู่:ชีววิทยาของเซลล์
หมวดหมู่:เซลล์เม็ดเลือด
หมวดหมู่:เม็ดเลือดขาว
หมวดหมู่:เซลล์มนุษย์
ทีฟลิปฟล็อป

ทีฟลิปฟล็อป หรือ ท๊อกเกิลฟลิปฟล็อป (T flip-flops หรือ Toggle flip-flops) จะมีขั้วอินพุตเข้าขั้วเดียวคือขั้ว T ส่วนเอาต์พุตจะมี 2 ขั้วคือ Q และ Q สัญลักษณ์ของ ทีฟลิปฟล็อปแสดงดังภาพ
ไฟล์:pin11.jpg
ซึ่ง ทีฟลิปฟล็อปจะทำงานเมื่อมีสัญญานนาฬิกาเข้ามาซึ่งพิจารณาที่ช่วงขอบขาขึ้นหรือขอบขาลงอย่างใดอย่างหนึ่ง จะทำให้สภาวะเอาต์พุต Q เปลี่ยนเป็นลอจิกตรงกันข้าม กล่าวคือ "ถ้าจากเดิมเป็นลอจิก "1" ก็จะเปลี่ยนเป็น "0" และถ้าจากเดิมเป็นลอจิก "0" ก็จะเปลี่ยนเป็น "1" " ซึ่ง T  ฟลิปฟล็อปจะมีคุณสมบัติการทำงานดังตาราง
ไฟล์:pin22.jpg
การสร้าง ทีฟลิปฟล็อปจาก JK ฟลิปฟล็อป
ไฟล์:pin33.jpg

**การใช้ฟลิปฟล็อปในวงจรนับ**
1. วงจรนับแบบไบนารี่ (Binary Counter) โครงสร้างของวงจรนับแบบไบนารี่ จะใช้ T-Flipflop เป็นตัวนับ เอาต์พุตของหลักต่ำจะถูกส่งไปเป็นอินพุทของภาคที่สูงกว่า 
ไฟล์:T01.jpg
รูป 1 วงจรนับ 2 ใช้ T-flipflop ที่สร้างจาก  JK-flipflop
ไฟล์:T02.jpg
รูป 2 วงจรนับ 4 ใช้ T-flipflop ที่สร้างจาก     T-flipflop 2 ภาค
จากรูปที่ 2   เอาต์พุตหลัก   A   ส่งไปเป็นอินพุทของหลัก Bจากหลักการดังกล่าวนี้สามารถนำไปประยุกต์ เป็นวงจรนับ 8และ 16 ได้ 
ไฟล์:Tt03.jpg
รูป 3 วงจรนับ 8
ไฟล์:T04.jpg
รูป 4 วงจรนับ 16
เอาต์พุตของวงจรนับ 2, 4, 8, 16 นี้ ค่าเอาต์พุตจะเปลี่ยนแปลงตามเลขไบนารี่โดยค่า ทั้งหมดจะเปลี่ยนไปตาม A, B,  C และ D

2. วงจรนับที่ไม่ใช่ BINARY 
2.1 วงจรนับ 3 (MODULUS 3 COUNTER) เช่น วงจรนับที่มี 2 บิต ค่าการรับ จะเริ่มจาก 0, 1, 2  และวนกลับมา 0 ใหม่ 
ไฟล์:J11.jpg
รูป 5 วงจรนับ 3 และ ผลการนับ

2.2 วงจรนับ 5 (MODULUS 5 COUNTER เป็นวงจรนับ 3 บิต ผบการนับเป็นดังนี้คือ 0, 1, 2, 3,  4 ดังแสดงในตารางเอาต์พุต C B A 
ไฟล์:J22.jpg
รูป 6 ฝัง วงจรนับ 5 และ ผลการนับ
ไฟล์:T07.jpg
รูป7 วงจรนับ 5 

2.3 วงจรนับ 6 และนับ 10  เป็น วงจรผสมระหว่างวงจรนับไบนารี่ และวงจรนับที่ไม่ใช่ ไบนารี่วงจรนับ 6 ได้ผลลัพธ์มาจากการนับ 2 แล้วส่งผลให้ วงจรนับ  3  ส่วนวงจรนับ  10 ได้ผล ลัพธ์มาจากวงจรนับ 2 แล้วส่งผลให้วงจรนับ 5 
ไฟล์:T08.jpg
รูป 8 วงจรนับ 6
ไฟล์:T09.jpg
รูป 9 วงจรนับ 10 

**ผังเวลา (TIMING DIAGRAM วงจรนับ)**

ผังเวลา (TIMING DIAGRAM) เป็นเครื่องมือช่วยอธิบายการทำงานของวงจรดิจิทัลที่เกี่ยวเนื่องกับ เวลาดังต้วอย่างของวงจรนับ 3 ในรูปที่ 5 และวงจรนับ 5 ในรูปที่ 7 
วงจรนับ 3 ไฟล์:J33.jpg
รูป 10 แสดงผังเวลาและผลการนับของวงจรนับ 3 
วงจรนับ 5 ไฟล์:J44.jpg
ตารางแสดงผลการนับของวงจรนับ 5 ผังเวลาของวงจรนับ 5
ไฟล์:T11.jpg
รูป 11 ผลการนับและผังเวลาวงจรนับ 5


** ไอซีวงจรนับแบบ ASYNCHRONOUS**
ไอซีวงจรนับแบบ ASYNCHRONOUS TTL ที่ใช้ทั่วไปมีดังนี้ 
ไฟล์:J55.jpg
การใช้งานไอซีวงจรนับเหล่านี้ สามารถดูรายละเอียดได้จากคู่มือ TTL การใช้งานวงจรนับ 7490 วงจรนับ 7490 เป็นวงจรนับ 10 ซึ่งมีวงจรใช้งานดังนี้ 
ไฟล์:T12.jpg
5 =  Vcc 
10 =  Gnd (สำหรับ 7490)
รูป 12 แสดงวงจรนับส่งจำนวน 2 หลักใช้ ไอซี TTL เบอร์ 7490 เอาต์พุต จาก 7490 เป็นรหัส BCD ถอดรหัสด้วย 7447 หรือ 7448 สามารถนำไปขับตัว เลข 7 ส่วนได้ 

**การใช้งานวงจรนับ 7493 7493**

เป็นวงจรนับ Binary 4 บิต สามารถตรวจสอบเอาต์พุตได้ด้วย  LOGIC MONITOR 
ไฟล์:T13.jpg

5 =   Vcc
10 =   Gnd (สำหรับ 7493)
รูป13 แสดงวงจรนับไบนารี่ 8 บิตใช้ไอซี TTL เบอร์ 7493
หมวดหมู่:วงจรดิจิทัล
แคว้นอันดาลูซิอา

อันดาลูซิอา (Andalucía) เป็นแคว้นปกครองตนเองของประเทศสเปน โดยเป็นแคว้นที่มีประชากรมากที่สุดเป็นอันดับหนึ่งและมีขนาดใหญ่เป็นอันดับสองในจำนวนแคว้นปกครองตนเอง 17 แห่งที่ประกอบขึ้นเป็นประเทศสเปน เมืองหลักของแคว้นคือเซบิยา แคว้นอันดาลูซิอาแบ่งออกเป็น 7 จังหวัด คือ จังหวัดอูเอลบา จังหวัดเซบิยา จังหวัดกาดิซ จังหวัดกอร์โดบา จังหวัดมาลากา จังหวัดฆาเอน จังหวัดกรานาดา และจังหวัดอัลเมริอา
อันดาลูซิอามีอาณาเขตทางทิศเหนือติดต่อกับแคว้นเอซเตรมาดูราและแคว้นกัสติยา-ลามันชา ทิศตะวันออกติดต่อกับแคว้นภูมิภาคมูร์เซียและทะเลเมดิเตอร์เรเนียน ทิศตะวันตกติดต่อกับประเทศโปรตุเกสและมหาสมุทรแอตแลนติก (ตะวันตก-ใต้) และทางทิศใต้ติดต่อกับทะเลเมดิเตอร์เรเนียน (ใต้-ตะวันออก) และมหาสมุทรแอตแลนติก (ใต้-ตะวันตก) ทั้งสองน่านน้ำเชื่อมต่อกันโดยช่องแคบยิบรอลตาร์ทางตอนใต้สุดซึ่งแยกประเทศสเปนออกจากประเทศโมร็อกโกในทวีปแอฟริกา ยิบรอลตาร์ ดินแดนของสหราชอาณาจักรที่ตั้งอยู่ทางทิศใต้มีพรมแดนร่วมกับจังหวัดกาดิซ

**อ้างอิง**

อันดาลูซิอา
หมวดหมู่:รัฐและดินแดนที่ก่อตั้งในปี พ.ศ. 2524
หมวดหมู่:รัฐและดินแดนที่ก่อตั้งในปี พ.ศ. 2550
ความตกลงหุ้นส่วนเศรษฐกิจ

ความตกลงหุ้นส่วนเศรษฐกิจ (Economic Partnership Agreement: EPA) มีลักษณะนำคล้ายกับ ข้อตกลงเขตการค้าเสรี (Free Trade Agreement, FTA) กล่าวคือ นอกเหนือจากการเปิดเสรีและการอำนวยความสะดวกทางการค้าที่อยู่ในเอฟทีเอทั่วไปแล้ว ยังได้รวมความร่วมมือในสาขาต่างๆ ถือได้ว่าความตกลงหุ้นส่วนเศรษฐกิจนั้นกินความกว้างขวาง และลึกซึ้งกว่าเขตการค้าเสรี หรืออาจกล่าวได้ว่าเป็น FTA plus นั่นหมายถึงการเปิดเสรีที่เพิ่มมากกว่าการเปิดเสรีการค้าทั่วไป

**แหล่งข้อมูลอื่น**
  ศึกษาข้อท้วงติงได้ที่เว็บไซต์กลุ่มศึกษาข้อตกลงเขตการค้าเสรีภาคประชาชน-  เว็บไซต์สำนักงานเขตการค้าเสรีไทย-ญี่ปุ่น date=2007-02-03 
หมวดหมู่:เศรษฐศาสตร์
แคว้นกาลิเซีย

กาลิเซีย (กาลิเซียและGalicia) เป็นภูมิภาคหนึ่งของประเทศสเปนที่มีฐานะเป็นแคว้นปกครองตนเองตั้งแต่ปี พ.ศ. 2521 ตั้งอยู่ทางภาคตะวันตกเฉียงเหนือของคาบสมุทรไอบีเรีย มีพรมแดนร่วมกับประเทศโปรตุเกสทางทิศใต้ และมีพรมแดนร่วมกับแคว้นกัสติยาและเลออนและแคว้นอัสตูเรียสทางทิศตะวันออก

**ที่มาของชื่อแคว้น**
ภาพถ่ายดาวเทียม
คำว่า กาลิเซีย ในภาษาไทยนั้น มาภาษาคำว่า Galicia ซึ่งมีรากศัพท์จากคำว่า Callaecia ในภาษาละติน ซึ่งภายหลังเปลี่ยนเป็น Gallaecia เป็นชื่อที่มีความเกี่ยวข้องกับชนเผ่าเชื้อชาติเคลต์โบราณ ที่เคยอาศัยอยู่บริเวณแม่น้ำโดรู ซึ่งมีชื่อว่า Gallaeci (กัลไลกี) ในภาษาละติน หรือ Καλλαϊκoί (Kallaïkoí) ในภาษากรีกโบราณ ชาวกัลไลกีเป็นกลุ่มผู้คนกลุ่มแรก ซึ่งอาศัยอยู่ในเขตแม่น้ำโดรู ที่ช่วยเหลือชาวลูซิตาเนียสู้รบกับชาวโรมันที่กำลังบุกรุกบริเวณแม่น้ำโดรู ชาวโรมันจึงใช้คำว่า กัลไลกี  เป็นชื่อเรียกชนเผ่าต่าง ๆ ที่อาศัยอยู่บริเวณแม่น้ำโดรู ซึ่งพูดภาษากัลไลกี และมีวัฒนธรรมและประเพณีที่คล้ายคลึงกัน
ในศตวรรษที่ 7 นักวิชาการหลายคน ได้แก่ นักวิชาการอิซิโดโรแห่งเซบิยา ได้บันทึกไว้ว่า ชื่อชาวกาลิเซียนั้น มีชื่อที่มีรากศัพท์เดียวกับชาวกอล ซึ่งเป็นชื่อที่แปลว่า น้ำนม ในภาษากรีก เนื่องจากเหตุที่ว่าชาวกาลิเซียมีผิวที่ขาวเหมือนชาวกอล แต่อย่างใดก็ตาม นักวิชาการปัจจุบันเสนอว่าคำว่ากาลิเซียนั้น เป็นชื่อโบราณของชาวกัลไลกี ซึ่งอาจเพี้ยนมาจากคำว่า *kal-n-eH ซึ่งแปลว่า เนินเขา ในภาษาอินโดยุโรเปียนโบราณ หรือ *kallī- ซึ่งแปลว่า ป่าไม้ หรือ ชาวป่าไม้ ในภาษาเคลต์โบราณ 
ในช่วงยุคกลาง คำว่า กาลิเซีย นั้นได้เพี้ยนมาจากคำว่า Gallaecia หรือบางครั้งเขียน Galletia หรือ Gallicia ในศตวรรษที่ 13 การสะกดที่ใช้บ่อยที่สุดคือ Galiza จนมาถึงศตวรรษที่ 15 และ 16 ซึ่งเปลี่ยนมานิยมเขียนว่า  Galicia ซึ่งตรงกับภาษากัสเตยาโน (ภาษาสเปน) ปัจจุบัน ในศตวรรษที่ 19 ตอนปลายและศตวรรษที่ 20 ตอนต้น การสะกด Galiza ก็กลับมาเป็นการสะกดนิยมอีกครั้งสำหรับผู้ที่อยู่อาศัยในบริเวณแคว้นกาลิเซียปัจจุบัน แต่ปัจจุบันนี้ ราชบัณฑิตยสถานกาลิเซีย (Real Academia Galega) ซึ่งเป็นสถาบันที่กำหนดมาตรฐานในการเขียนภาษากาลิเซีย ได้กำหนดว่าชื่ออย่างเป็นทางการของแคว้นกาลิเซีย ต้องเขียนว่า Galicia

**ประเพณี**

**วันหยุดสาธารณะ**
 Día de San Xosé (วันนักบุญโยเซฟ) วันที่ 19 มีนาคม (วันหยุดทางศาสนา)- Día do Traballo (วันทำงาน) วันที่ 1 พฤษภาคม- Día das Letras Galegas (วันวรรณคดีกาลิเซีย) วันที่ 17 พฤษภาคม- Día da Patria Galega (วันชาติแห่งกาลิเซีย) วันที่ 25 กรกฎาคม- Día da Nosa Señora (วันพระแม่) วันที่ 15 สิงหาคม (วันหยุดทางศาสนา)

**สื่อ**

**โทรทัศน์**
เตเลบิซิออนเดกาลิเซีย เป็นสถานีโทรทัศน์สาธารณะของแคว้นกาลิเซีย ซึ่งเริ่มเปิดบริการเป็นครั้งแรกเมื่อวันที่ 24 กรกฎาคม ค.ศ. 1985 เป็นสถานีโทรทัศน์เครือข่ายเดียวกับบริษัทวิทยุโทรทัศน์กาลิเซีย (CRTVG) นอกจากนี้ ช่องเตเลบิซิออนเดกาลิเซียยังมีอีกสองช่องที่ฉายนอกประเทศสเปน คือ Galicia Televisión Europa ซึ่งฉายในประเทศที่อยู่ในสหภาพยุโรป และ Galicia Televisión América ซึ่งฉายในทวีปอเมริกา

**อ้างอิง**

กาลิเซีย
ขาวมณี

แมวขาวมณี
แมวขาวมณีตาสองสี (ข้างหนี่งสีฟ้า ข้างหนึ่งสีเหลืองอำพัน)
แมวขาวมณี หรือ ขาวปลอด เป็นสายพันธุ์ที่พบเห็นได้มากสุดในปัจจุบัน เป็นแมวไทยโบราณที่ไม่ได้มีบันทึกไว้ในสมุดข่อย จึงเชื่อว่าเป็นแมวที่เพิ่งกำเนิดในต้นยุครัตนโกสินทร์นี่เอง นิยมเลี้ยงไว้ในราชสำนักครั้งหนึ่งในสมัยรัชกาลที่ 5 แมวชนิดนี้เป็นที่โปรดปราณมาก ในต่างประเทศนิยมเลี้ยงกันเป็นคู่เพื่อให้ผลัดกันทำความสะอาดขน เป็นแมวที่ค่อนข้างเชื่อง เหมาะสำหรับการเลี้ยงเป็นเพื่อนได้เป็นอย่างดี
ลักษณะเด่นของขาวมณีคือสีขนและผิวกายขาวสะอาด ขนสั้น นุ่ม รูปร่างลำตัวยาวขาเรียว ทรงเพียวลม ไม่อ้วนหรือผอมเกินไป หัวไม่กลมโต แต่เป็นทรงสามเหลี่ยมคล้ายหัวใจ หน้าผากแบนใหญ่ หูขนาดใหญ่และตั้งตรงจมูกสั้น ดวงตาจะรีเล็กน้อยนัยน์ตาเป็นสีฟ้าหรือเหลืองอำพันสีใดสีหนึ่งเมื่อนำแมวขาวมณีตาสีฟ้า ผสมกับแมวขาวมณีตาสี อำพัน ลูกที่ออกมาจะมีตาสองสี คือ สีฟ้าข้างหนึ่งและสีเหลืองอำพันข้างหนึ่ง ซึ่งเป็นลักษณะที่ถูกควบคุมโดยยีนด้อยในแมวขาวมณีแทบทุกตัวจะมีจุดด้อย เช่น ถ้ามีตาสองสีมักมีตาข้างหนึ่งที่ไม่ดี อาจมองเห็นไม่ชัดหรือมองไม่เห็นเลย ถ้าแมวตาสีฟ้ามักจะหูพิการ หรือไม่ได้ยินเสียงมากนัก และแมวตาสีเหลืองอำพันมักมีต่อมขนที่ไม่ดี
จุดด้อยอีกข้อของแมวขาวมณีคือความไม่ขาวปลอด มีสีใดสีหนึ่งแซมเข้ามา รวมถึงตาสองข้างเป็นคนละสีกัน (Odd eyes) หรือเป็นสีอื่นสีใดที่ไม่ใช่สีฟ้าหรือเหลืองอำพัน ก็ไม่เป็นที่ยอมรับ (อย่างไรก็ตาม ในต่างประเทศนั้นกลับนิยมแมวขาวมณีที่มีตาคนละสีมากกว่าตาสีเดียว) เช่นเดียวกับขนที่ยาวมากเกินขนาด หางคด หางขอด หางงอและ หางสั้น

**ลักษณะโดยทั่วไป **

**ลักษณะที่เด่น**
 ลักษณะสีขน ขนสั้นแน่นและอ่อนนุ่ม สีขาวไม่มีสีอื่นปน สีผิวหนังเป็นสีขาวปลอดทั้งตัว- ลักษณะของส่วนหัว รูปร่างไม่กลม หรือแหลมเกินไป แต่คล้ายรูปหัวใจ ผน้าผากใหญ่และแบน จมูกสั้น หูตั้งใหญ่- ลักษณะของนัยน์ตา นัยน์ตาสีฟ้า หรือสีเหลืองอำพัน- ลักษณะของหาง หางยาว ปลายหางแหลมชี้ตรง โคนหางใหญ่และค่อยๆ เล็กเรียวกลมไปจนสุดปลายหาง ขายาวเรียวได้สัดส่วนกับลำตัว

**ลักษณะที่เป็นข้อด้อย**
ขนมีสีอืนปน นัยน์ตาสองข้างเป็นคนละสี หรือเป็นสีอื่น ตาเอียง จมูกหัก หูไม่ตั้ง หางสั้นมากเกินไป (เมื่อยืดขาหลังให้ขนานกับหาง ความยาวของหางสั้นกว่าขาเกิน 3 นิ้ว ) หางขอด หางหงิกงอ หางสะดุด ปลายหางคด ดุเกินไป เลี้ยงลูกไม่ดี อาจเป็นผลจากกรรมพันธุ์

**สายพันธุ์**
มี 2 สายพันธุ์
# สายพันธุ์ตาสีเหลืองอัมพัน
# สายพันธุ์ตาสีฟ้า
ถ้าเอาทั้งสองสายพันธุ์มาผสมกัน จะเกิดเป็นแมวตาสองสี คือข้างหนึ่งสีเหลือง อีกข้างหนึ่งสีฟ้า

**อ้างอิง**

**แหล่งข้อมูลอื่น**
  เรื่องของแมวขาวมณี date=2007-04-08 
หมวดหมู่:แมวไทย
หมวดหมู่:พันธุ์แมวที่มีต้นกำเนิดในประเทศไทย
แคว้นอัสตูเรียส

ราชรัฐอัสตูเรียส (Principado de Asturias; กาลิเซีย-อัสตูเรียส: Principao d'Asturias) หรือ ราชรัฐอัสตูริเอส (Principáu d'Asturies) เป็นแคว้นปกครองตนเองแคว้นหนึ่งภายในราชอาณาจักรสเปน ตั้งอยู่ริมชายฝั่งภาคเหนือจรดทะเลกันตาเบรีย มีอาณาเขตติดต่อกับแคว้นกันตาเบรียทางทิศตะวันออก ติดต่อกับแคว้นกัสติยาและเลออนทางทิศใต้ และติดต่อกับแคว้นกาลิเซียทางทิศตะวันตก

**อ้างอิง**

อัสตูเรียส
อัสตูเรียส
ดาวเทียมไทพัฒ

ดาวเทียมไทพัฒ (Thaipat) เป็นดาวเทียมขนาดเล็ก (microsatellite) ที่ออกแบบพัฒนา และจัดสร้างโดยศูนย์วิจัยดาวเทียมไทพัฒ ภาควิชาวิศวกรรมโทรคมนาคม มหาวิทยาลัยเทคโนโลยีมหานคร ร่วมกับมหาวิทยาลัยเซอร์เรย์ (University of Surrey) ประเทศอังกฤษ
ชื่อ ไทพัฒ เป็นชื่อพระราชทาน จากพระบาทสมเด็จพระปรมินทรมหาภูมิพลอดุลยเดช เมื่อเดือนตุลาคม พ.ศ. 2541

**รายชื่อดาวเทียมไทพัฒ**
ดาวเทียมในโครงการไทพัฒ ปัจจุบันมี 2 ดวงคือ- ไทพัฒ 1 (Thaipat-1 หรือ TMSAT) เป็นดาวเทียมวงโคจรต่ำ ปล่อยขึ้นสู่อวกาศเมื่อเดือนกรกฎาคม พ.ศ. 2541 - ไทพัฒ 2 (Thaipat-2) เป็นดาวเทียมสื่อสาร และสำรวจพื้นผิวโลก ซึ่งพัฒนาขึ้นจาก ไทพัฒน์ 1 ปล่อยขึ้นสู่อวกาศเมื่อเดือนมีนาคม พ.ศ. 2546
มหาวิทยาลัยเทคโนโลยีมหานคร กำลังศึกษาความเป็นไปได้ที่จะพัฒนาดาวเทียม ไทพัฒ 3 (Thaipat-3, EOSAT) เป็นดาวเทียมสำรวจข้อมูลระยะไกล (Remote Sensing) ที่รายละเอียด 2.5 เมตร เพื่อใช้สำรวจทรัพยากร  (ข้อมูล พ.ศ. 2545) 

**อ้างอิง**
  ศูนย์วิจัยดาวเทียมไทพัฒ date=2007-02-05 
หมวดหมู่:ดาวเทียมโคจรรอบโลก
หมวดหมู่:ดาวเทียมของไทย
หมวดหมู่:ภารกิจอวกาศในปี พ.ศ. 2541
หมวดหมู่:ภารกิจอวกาศในปี พ.ศ. 2546
ไทยพัฒน์ (แก้ความกำกวม)

ไทยพัฒน์ อาจมายถึง- ดาวเทียมไทพัฒ - ของมหาวิทยาลัยเทคโนโลยีมหานคร- ทุนไทยพัฒน์ - ทุนการศึกษาของรัฐบาลไทย สำหรับนักเรียนที่จบชั้นมัธยมศึกษาตอนปลาย ให้ไปศึกษาต่อในต่างประเทศ (เป็นชื่อพระราชทานจากพระบาทสมเด็จพระเจ้าอยู่หัว)- สถาบันไทยพัฒน์ - องค์กรที่ไม่มีวัตถุประสงค์หากำไร ที่ทำงานด้านการขับเคลื่อนเศรษฐกิจพอเพียงและความรับผิดชอบของธุรกิจที่มีต่อสังคม ดำเนินงานโดยมูลนิธิบูรณะชนบทแห่งประเทศไทย ในพระบรมราชูปถัมภ์- ไทยพัฒน์ - ไทพัท - เครื่องหมายการค้าของบริษัทเอกชน ผู้ผลิตและจัดจำหน่ายเฟอร์นิเจอร์สำนักงาน บริษัท ไทยพัฒนาครุภัณฑ์ จำกัด TAIPAT
พิธีศพ

พิธีศพ หรือ งานศพ เป็นพิธีที่จัดขึ้นในการเสียชีวิตของบุคคล ประเพณีเกี่ยวกับงานศพนั้นแตกต่างไปตามวัฒนธรรม ความเชื่อ และศาสนา ที่มีอิทธิพลต่อวัฒนธรรมในแต่ละท้องถิ่น
ในสังคมไทย การได้รับพระราชทานเพลิงศพ ถือเป็นเกียรติยศต่อผู้เสียชีวิตและวงศ์ตระกูล มักพระราชทานให้แก่บุคคลสำคัญ หรือบุคคลที่กระทำประโยชน์และคุณงามความดีให้แก่สังคม โดยการพระราชทานเพลิงศพ จะมีรูปแบบดังนี้
# ผู้แทนพระองค์เชิญเพลิงหลวงไปในพิธีในการพระราชทานเพลิงศพ
# พระบรมวงศานุวงศ์เสด็จแทนพระองค์ในการพระราชทานเพลิงศพ
# พระมหากษัตริย์ หรือ พระบรมราชินี ทรงจุดฝักแคพระราชทานเพลิงศพ (สำหรับผู้ที่ได้รับพระราชทานเครื่องราชอิสริยาภรณ์ต่ำกว่าชั้น ปฐมจุลจอมเกล้า , ขุนนางชั้นต่ำกว่า เจ้าพระยา )
# พระมหากษัตริย์ หรือ พระบรมราชินี เสด็จขึ้นบนเมรุวางดอกไม้จันทน์พระราชทานเพลิงศพ  (สำหรับผู้ที่ได้รับพระราชทานเครื่องราชอิสริยาภรณ์ตั้งแต่ชั้น ปฐมจุลจอมเกล้า ขึ้นไป , ขุนนางตั้งแต่ชั้นเจ้าพระยา ขึ้นไป , พระราชวงศ์ตั้งแต่ชั้น หม่อมเจ้า ขึ้นไป และ ผู้ที่ทรงรู้จักสนิทสนมเป็นพิเศษ)
ไทยคม

ไทยคม อาจหมายถึง- ดาวเทียมไทยคม ดาวเทียมสื่อสารดวงแรกของประเทศไทย- บริษัท ไทยคม จำกัด (มหาชน) บริษัทจดทะเบียนที่บริหารดาวเทียมไทยคม- มูลนิธิไทยคม
โรมาโน โปรดี

โรมาโน โปรดี (Romano Prodi) (เกิด 9 สิงหาคม ค.ศ. 1939) เป็นนักการเมืองกลาง-ซ้ายชาวอิตาลี
เป็นประธานคณะที่ปรึกษารัฐมนตรีแห่งชาติ (เทียบเท่าตำแหน่งนายกรัฐมนตรี) ของประเทศอิตาลี ตั้งแต่วันที่ 17 พฤษภาคม ค.ศ. 2006 หลังกลุ่มพันธมิตรพรรคการเมือง l'Unione ของเขาชนะอย่างฉิวเฉียด
เหนือกลุ่ม Casa delle Libertà ที่นำโดย ซิลวีโอ แบร์ลุสโกนี ในการเลือกตั้งทั่วไปของอิตาลี เมื่อเมษายน ค.ศ. 2006.
หลังจากรัฐบาลผสมของเขาตกอยู่ภายใต้วิกฤต เขาได้ยื่นใบลาออกเมื่อวันที่ 21 กุมภาพันธ์ ค.ศ. 2007, โดยประธานาธิบดีอิตาลี จอร์โจ นาโปลีตาโน ได้ให้ระงับการลาออกไว้ก่อน โพรดิเคยดำรงตำแหน่งนายกรัฐมนตรีระหว่าง ค.ศ. 1996 - 1998, และประธานของคณะกรรมาธิการยุโรประหว่าง ค.ศ. 1999 - 2004

**อ้างอิง**
ร
หมวดหมู่:บุคคลที่เกิดในปี พ.ศ. 2482
หมวดหมู่:บุคคลจากแคว้นเอมีเลีย-โรมัญญา
ดัซโซลท์ มิราจ IV

right
ดัซโซลท์ มิราจ IV (Dassault Mirage IV) เป็นเครื่องบินทิ้งระเบิดความเร็วระดับ 2 มัคแบบเดียวของกองทัพอากาศฝรั่งเศส โดยเครื่องต้นแบบมิราจ IV บินครั้งแรกในวันที่ 17 มีนาคม ค.ศ. 1959 เริ่มประจำกองทัพฝรั่งเศสในปี ค.ศ. 1960
มิราจ IV เป็นเครื่องบินเจ๊ตทิ้งระเบิดที่วางแผนจะนำไปใช้สำหรับทิ้งระเบิดนิวเคลียร์ พัฒนามาจากเครื่องบินขับไล่ดัซโซลท์ มิราจ III โดยมีการขยายแบบให้ใหญ่ขึ้น และติดตั้งเจ๊ตคู่พร้อมอุปกรณ์เติมน้ำมันกลางอากาศ มีขีดความสามารถในการทิ้งระเบิดทั้งในระยะต่ำและสูงได้ดีเท่ากัน

**รายละเอียด ดัซโซลท์ มิราจ IV**
ข้อมูลจำเพาะ- ผู้สร้าง :บริษัทดัซโซลท์-เบร์เกต์(ฝรั่งเศส)- ประเภท:เครื่องบินเจ็ตทิ้งระเบิดยุทธศาสตร์ 2 ที่นั่งเรียงกัน- เครื่องยนต์:เทอร์โบเจ๊ต สเนคม่า(Snecma) เอต้า 9 ซี ให้แรงขับ 4,903 กิโลกรัม และ 6,805 กิโลกรัม เมื่อใช้สันดาปท้าย 2 เครื่อง- กางปีก: 11.85 เมตร- ยาว: 23.5 เมตร- สูง: 5.65 เมตร- พื้นที่ปีก: 78 ตารางเมตร- น้ำหนักเปล่า: 14,500 กิโลกรัม- น้ำหนักวิ่งขึ้นปกติ: 31,600 กิโลกรัม- อัตราเร็วสูงสุด: 2.2 มัค ที่ระยะสูง 11,000 เมตร- อัตราทำการรบ: 1.8 มัค ที่ระยะสูง 11,000 เมตร- เพดานบินใช้งาน: 20,000 เมตร- รัศมีทำการรบ: 1,610 กิโลเมตร- พิสัยบินไกลสุด: 3,220 กิโลเมตร- อาวุธ:ติดลูกระเบิดนิวเคลียร์ใต้ลำตัว

**อ้างอิง**
หมวดหมู่:เครื่องบินทิ้งระเบิด
นามานุกรม

นามานุกรม (directory) คือ รายชื่อของบุคคล องค์การสถาบัน โดยมีการจัดเรียงอย่างเป็นระบบ โดยทั่วไปจะเรียงตามลำดับตัวอักษรหรือตามลำดับหมวดหมู่ โดยให้ข้อเท็จจริงเกี่ยวกับสถานที่อยู่ หน่วยงานที่เกี่ยวข้อง และอื่นๆ ในภาษาไทยใช้คำว่า นามานุกรม หรือ ทำเนียบนาม

**อ้างอิง**
  การใช้หนังสืออ้างอิงแต่ละประเภท ข้อที่ 5 โดยมหาวิทยาลัยมหาสารคาม date=2007-03-10 
หมวดหมู่:งานอ้างอิง
มิโคยัน-กูเรวิชค์ มิก-25

มิโคยัน-กูเรวิชค์ มิก-25 (italic=unset) (นาโต้ใช้ชื่อรหัสว่าฟอกซ์แบท) เป็นเครื่องบินสกัดกั้น ทิ้งระเบิด และลาดตระเวนความเร็วเหนือเสียงที่ออกแบบโดยมิโคยัน-กูเรวิชค์ของสหภาพโซเวียต ต้นบบได้ทำการบินครั้งแรกในปีพ.ศ. 2507 มันได้เข้าประจำการในปีพ.ศ. 2513 มันมีความเร็วสูงสุดที่ 3.2 มัค เรดาร์ที่ทรงพลังและขีปนาวุธอากาศสู่อากาศสี่ลูก มิก-25 เป็ยภัยคุกคามต่อฝั่งตะวันตกและก่อให้เกิดการสร้างเอฟ-15 อีเกิลขึ้นมา  
ความสามารถที่แท้จริงของมันไม่ได้ถูกเปิดเผยต่อฝั่งตะวันตกจนกระทั่งปีพ.ศ. 2519 เมื่อวิกเตอร์ เบเลนโค นักบินมิก-25 ของโซเวียต ถูกตรวจจับโดยสหรัฐอเมริกาผ่านทางญี่ปุ่น การประเมินผลในเวลาต่อมาเผยว่ามีการออกแบบที่ใช้ท่อลมอิเลคทรอนิก เครื่องยนต์ไอพ่นที่ทรงพลังสองเครื่อง และใช้วัสดุพิเศษอย่างไทเทเนียม มิก-25 ได้ผลิตออกมา 1,190 ลำ มิก-25 ปัจจุบันประเทศรัสเซียปลดประจำการแล้ว เพราะปัญหาด้านเชื้อเพลิง
3

**รายละเอียด มิโกยัน มิก-25**
right- ผู้สร้าง:(โรงงานสร้างอากาศยานแห่งสหภาพโซเวียต) ปัจจุบันคือ สำนักงานมิโคยัน-กูเรวิชค์ - ประเภท
** เจ๊ตขับไล่สกัดกั้นทุกกาลอากาศที่นั่งเดียว (ฟอกซ์แบท-เอ) 
** เจ๊ตตรวจการณ์เพดานบินสูงที่นั่งเดียว (ฟอกซ์แบท-บี)- เครื่องยนต์:เทอร์โบเจ๊ต ตูมันสกาย ให้แรงขับสถิตเครื่องละ 8,000 กิโลกรัม และ 11,000 กิโลกรัม เมื่อใช้สันดาปท้าย 2 เครื่อง- กางปีก:14 เมตร- ยาว:22.3 เมตร- สูง:5.6 เมตร- พื้นที่ปีก:56 ตารางเมตร- น้ำหนักเปล่า: 20,000 กิโลกรัม- น้ำหนักวิ่งขั้นสูง: 35,000 กิโลกรัม- อัตราเร็วขั้นสูง: 2.8 มัค(3,000 กม/ชม) ที่ระยะสูงมาก- รัศมีปฏิบัติการ: 950 กิโลเมตร เมื่อบรรทุกเชื้อเพลิงเต็มที่- พิสัยบินไกลสุด: 2,000 กิโลเมตร - เพดานบินใช้งาน: 22,000 เมตร- อาวุธ: ปืนใหญ่อากาศ จีเอสเอช-23 ลำกล้องคู่ ขนาด 23 มม 1กระบอก
** อาวุธปล่อยอากาศสู่อากาศ เอเอ-6 อซิต(ACID) 4ลูก

**อ้างอิง**
3.หนังสือเอาชีวิตรอดในอวกาศ เล่ม 1
หมวดหมู่:เครื่องบินมิโคยัน
หมวดหมู่:เครื่องบินสกัดกั้น
หมวดหมู่:เครื่องบินขับไล่
แม่แบบ:มรดกโลกญี่ปุ่น

หมวดหมู่:กล่องนำทางประเทศญี่ปุ่น
หมวดหมู่:แม่แบบประวัติศาสตร์ญี่ปุ่น
ญี่ปุ่น
พุทธสถานในพื้นที่โฮรีวจิ

พุทธสถานในพื้นที่โฮริว-จิ ตั้งอยู่ที่ เมืองอิโกมะ จังหวัดนาระ ประเทศญี่ปุ่น ประกอบไปด้วยสิ่งก่อสร้างทางพระพุทธศาสนา 2 แห่ง คือ- วัดโฮรีว- วัดฮกกิ

**มรดกโลก**
สถานที่แห่งนี้ขึ้นทะเบียนให้เป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 17 เมื่อ พ.ศ. 2536 (ค.ศ. 1994) ที่เมืองการ์ตาเฮนา ประเทศโคลอมเบีย โดยผ่านเกณฑ์การพิจารณาดังนี้-  (i)  - เป็นตัวแทนของการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์ -  (ii)  - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม -  (iv)  - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ -  (vi)  - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์ 

**แหล่งข้อมูลอื่น**
หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางวัฒนธรรม
หมวดหมู่:จังหวัดนาระ
รายชื่อนักร้องเพลงไทยสากลหญิง

ายนามนักร้องเพลงไทยสากลหญิง จัดเรียงตามลำดับตัวอักษรนำหน้าชื่อและสกุลจริงของศิลปิน และแสดงชื่อเล่นหรือชื่อในวงการไว้ในวงเล็บ
ในกรณีไม่ทราบชื่อและสกุลจริงของศิลปินรายใด จะจัดเรียงด้วยชื่อเล่นหรือชื่อในวงการเพลงไปก่อนจนกว่าจะหาข้อมูลชื่อและสกุลจริงได้ 

**อ้างอิง**

ไทยสากลหญิง
ซุคฮอย ซู-11

ซุคฮอย ซู-11 (Sukhoi Su-7) (นาโต้ใช้รหัสเรียกว่าฟิชพอท-ซี)  ซู-11 เป็นรุ่นที่พัฒนาต่อจาก ซุคฮอย ซู-9 โดยมีการติดตั้งเครื่องยนต์ที่ให้แรงขับสูงขึ้น ซึ่งทั้ง ซู-9 และ ซู-11 มีลักษณะคล้ายมิก-21 มาก เพียงแต่ มิก-21 ใหญ่กว่าเท่านั้น ทั้ง ซู-9 และ ซู-11 มีรุ่นฝึก 2 ที่นั่งเรียงกันซึ่งองค์การนาโตกำหนดรหัสเป็นไมเดน (Maiden)

**การออกแบบและการพัฒนา**
ซู-11 เป็นการพัฒนาของเครื่องบินสกัดกั้นแบบซุคฮอย ซู-9 ซึ่งได้ถูกพัฒนาในการขับเคลื่อนพร้อมกับปืกลู่ของเครื่องบินขับไล่ทิ้งระเบิดซู-7 ด้วยความมีข้อจำกัดอันเป็นรากฐานของซู-9 ซุคฮอยจึงเริ่มทำงานพัฒนาซู-11 ซึ่งได้การบินครั้งแรกเมื่อปีพ.ศ. 2504 โดยใช้ชื่อว่าต้นแบบที-47
ซู-11 มีปีกสามเหลี่ยมแบบเดียวกับซู-9 ส่วนหางที่ลู่ และลำตัวที่คล้ายซิการ์ เช่นเดียวกับส่วนรับลมที่ปลายจมูก แต่มันมีส่วนจมูกที่ยาวกว่าเพื่อทำงานร่วมกับเรดาร์'ออร์ยอล' (Oryol) ที่ทรงพลัง เครื่องยนต์ไอพ่นเทอร์โบไลยูก้าเอแอล-7เอฟ-1 ถูกติดตั้งลงไปโดยที่มันให้กำลัง 2,210 ปอนด์เพื่อเพิ่มอัตราไต่ระดับและการทำงานในระดับสูง ซู-11 สามารถถูกแยกแยะจากซู-9 ได้โดยสังเกตที่ท่อเชื้อเพลิงด้านนอกที่ส่วนบนของลำตัว ทางด้านท้ายของห้องกันบิน 
ขีปนาวุธเค-5 ถูกแทนที่โดยอาร์-98 เอแนบสองลูก โดยปกติหนึ่งลูกจะเป็นแบบกุ่งเรดาร์และอีกหนึ่งลูกเป็นระบบนำวิถีด้วยอินฟราเรด เช่นเดียวกับเครื่องบินสกัดกั้นในเวลานั้นคือมันไม่มีปืนใหญ่ 
การผลิตซู-11-8เอ็มเริ่มขึ้นในปีพ.ศ. 2505 สิ้นสุดลงในปีพ.ศ. 2508 หลังจากที่ผลิตออกมา 108 ลำ แม้ว่ามันจะถูกเชื่อว่ามีซู-9 บางลำที่ถูกดัดแปลงเป็นซู-11
รุ่นสำหรับฝึกซู-11ยู ไมเดนได้ถูกสร้างขึ้นมา มันคล้ายคลึงกับซู-9ยู มันมีอาวุธและเรดาร์สำหรับการฝึก เพราะว่าการมีสองที่นั่งได้ลดความจุเชื้อเพลิง มันจึงไม่ถูกใช้ในการต่อสู้

**ประวัติการใช้งาน**
ปัญหาในการพัฒนาและอุบัติเหตุทำให้ฝูงบินสำหรับกองทัพอากาศและกองกำลังป้องกันทางอากาศของโซเวียตนั้นล่าช้าจนกระทั่งถึงปีพ.ศ. 2507 และมีเพียงจำนวนน้อยเท่านั้นที่ส่งถึงมือ
ถึงแม้ว่าจะมีเรดาร์ที่เหนือชั้นซู-11 ยังคงต้องพึ่งการควบคุมการสกัดกั้นบนพื้นดินอยู่ดีเพื่อหาเป้าให้กับนักบิน มันไม่มีความสามารถในการเข้าต่อสู้กับเครื่องบินที่บินต่ำเช่นกันและซุคฮอย โฮบีเค มองว่าซู-11 ไม่ประสบความสำเร็จและด้อยกว่าซุคฮอย ซู-15 อย่างมาก ถึงกระนั้นมันก็ยังคงประจำการอยู่จนถึงทศวรรษที่ 1980 ซู-11 ลำสุดท้ายในแนวหน้าอยู่ในประจำการจนถึงปีพ.ศ. 2527 

**ประเทศผู้ใช้งาน**

*กองกำลังป้องกันทางอากาศของโซเวียต

**รายละเอียด ซุคฮอย ซู-11**
ลูกเรือ 1 นาย
*เครื่องยนต์ เครื่องยนต์ไลยูก้าเอแอล-7 เอฟ-1 ให้แรงขับเมื่อสันดาปท้าย 10,009 กิโลกรัม จำนวน 1 เครื่อง
*กางปีก 8.23 เมตร
*ยาว 17.37 เมตร
*สูง 4.88 เมตร
*พื้นที่ปีก 39.48 ตารางเมตร
*น้ำหนักเปล่า 9,072 กิโลกรัม
*น้ำหนักวิ่งขึ้นปกติ 12,247 กิโลกรัม 
*น้ำหนักวิ่งขึ้นสูงสุด13,608 กิโลกรัม 
*อัตราเร็วขั้นสูงสุด 1.8 มัค ที่ระยะสูง 11000 เมตร และ 0.95 มัค ที่ระยะสูง 305 เมตร
*อัตราไต่ขั้นต้น 137 เมตร/วินาที 
*เพดานบินใช้งาน 17,000 เมตร
*อาวุธ ขีปนาวุธอากาศสู่อากาศนำวิถีด้วยรังสีอินฟราเรดอาร์-98 เอแนบ 2 นัด

**ดูเพิ่ม**
ซุคฮอย ซู-7
*ซุคฮอย ซู-9
*ซุคฮอย ซู-15

**อ้างอิง**

**แหล่งข้อมูลอื่น**
 โรงงานซู-11- Su-9/11- Airwar.ru
หมวดหมู่:เครื่องบินซุคฮอย
หมวดหมู่:เครื่องบินสกัดกั้น
ซุคฮอย ซู-15

right
ซุคฮอย ซู-15 (Sukhoi Su-15 Flagon) (นาโต้ใช้ชื่อรหัสว่าฟลากอน) เป็นเครื่องบินสกัดกั้นสองเครื่องยนต์ที่สร้างขั้นโดยสหภาพโซเวียตในทศวรรษที่ 1960 เพื่อเข้ามาแทนที่ซุคฮอย ซู-11

**รายละเอียด ซุคฮอย ซู-15**
ข้อมูลจำเพาะ- ผู้สร้าง:(โรงงานสร้างอากาศยานแห่งสหภาพโซเวียต) ปัจจุบันคือบริษัทซุคฮอย- ประเภท:เจ๊ตขับไล่สกัดกั้นทุกกาลอากาศ ที่นั่งเดียว- เครื่องยนต์:เทอร์โบเจ๊ตไลยูก้า เอแอล-21 ให้แรงขับสถิตเครื่องละ 7,800 กิโลกรัม และ 11,200 กิโลกรัม เมื่อสันดาปท้าย 2 เครื่อง- กางปีก:10.5 เมตร- ยาว:20.5 เมตร- สูง: 5 เมตร- พื้นที่ปีก: 36 ตารางเมตร- น้ำหนักเปล่า: 12,700 กิโลกรัม- น้ำหนักวิ่งขึ้นสูงสุด: 20,410 กิโลกรัม - อัตราเร็วขั้นสูง: 2.5 มัค ที่ระยะสูง 10,970 เมตร - ระยะเวลาไต่สู่ระยะสูง: 10,970 เมตร - รัศมีทำการบิน: 725 กิโลเมตร- พิสัยบินไกลสุด: 2,415 กิโลเมตร- อาวุธ:ปืน่ใหญ่อากาศ ขนาด 23 มม. 1 กระบอก- อาวุธปล่อยอากาศสู่อากาศ เอเอ-3 อะแนบ (Anab) หรือ เอเอ-6 อะคริด (Acrid)

**อ้างอิง**

**แหล่งข้อมูลอื่น**
หมวดหมู่:เครื่องบินซุคฮอย
หมวดหมู่:เครื่องบินสกัดกั้น
แบบแผนฟะซาด

แบบแผนฟะซาด (Façade pattern, Facade pattern) เป็นแบบแผนการออกแบบซอฟต์แวร์เพื่อช่วยให้การเรียกใช้งานคลาสต่าง ๆ ในระบบที่ซับซ้อนทำได้ง่ายขึ้น แบบแผนฟะซาดได้ชื่อมาจากส่วนตกแต่งด้านหน้าของอาคาร ที่ทำเพื่อความสวยงามและซ่อนโครงสร้างของตัวตึก ตัวอย่างที่เห็นได้ในชีวิตประจำวันเช่น เกียร์รถยนต์แบบอัตโนมัติที่ผู้ใช้ไม่จำเป็นต้องกังวลกับรายละเอียดวิธีการเปลี่ยนเกียร์ เป็นต้น

**การนำไปใช้งาน**
ถ้าเรามีคลาสกลุ่มหนึ่ง (หรือแม้แต่คลาสเดียว) ที่มีวิธีการเรียกใช้งานที่สลับซับซ้อน เราสามารถซ่อนรายละเอียดวิธีการเรียกใช้งานนี้โดยสร้างคลาสขึ้นมาเพื่อทำหน้าที่เป็นฟะซาด และรวบรวมโค้ดที่ซับซ้อนไว้ในเมธอดของคลาสฟะซาดที่ง่ายต่อการเรียกใช้งาน คลาสผู้ใช้บริการเพียงเรียกเมธอดของคลาสฟะซาด โดยไม่จำเป็นต้องรู้รายละเอียดนอกเหนือไปจากนี้
ไฟล์:Facade Design Pattern Class Diagram UML.svg|frame|center|UML คลาสไดอะแกรมของแบบแผนฟะซาด

**ตัวอย่างโปรแกรม**

**ภาษาจาวา**
ซอร์สโค้ดของฟะซาดเพื่อช่วยเขียนไฟล์ (เรียกใช้ File และ FileWriter) และอ่านไฟล์ (เรียกใช้ File, FileReader และ BufferedReader)
import java.io.BufferedReader;
import java.io.File;
import java.io.FileNotFoundException;
import java.io.FileReader;
import java.io.FileWriter;
import java.io.IOException;
public class FileFacade {
public void write (String filePath, String content) {
File file = new File (filePath) ;
FileWriter fileWriter = null;
try {
fileWriter = new FileWriter (file) ;
fileWriter.write (content) ;
fileWriter.flush () ;
}
catch (IOException e) {
e.printStackTrace () ;
}
finally {
if (fileWriter != null) {
try {
fileWriter.close () ;
}
catch (IOException e) {
e.printStackTrace () ;
}
}
}
}
public String read (String filePath) {
StringBuilder sb = new StringBuilder () ;
File file = new File (filePath) ;
BufferedReader bufferedReader = null;
try {
FileReader fileReader = new FileReader (file) ;
bufferedReader = new BufferedReader (fileReader) ;

String s;
while ((s = bufferedReader.readLine ()) != null) {
sb.append (s) ;
}
}
catch (FileNotFoundException e) {
e.printStackTrace () ;
}
catch (IOException e) {
e.printStackTrace () ;
}
finally {
if (bufferedReader != null) {
try {
bufferedReader.close () ;
}
catch (IOException e) {
e.printStackTrace () ;
}
}
}

return sb.toString () ;
}
}
การเรียกใช้งาน
String filePath = "filefacade.txt";
FileFacade ff = new FileFacade () ;
// write to file
ff.write (filePath, "Hello World!") ;
// read from file
String content = ff.read (filePath) ;

**อ้างอิง**
 Design Patterns: Elements of Reusable Object-Oriented Software (ISBN 0-201-63361-2) โดย Erich Gamma, Richard Helm, Ralph Johnson และ John Vlissides (Gang of four: GoF)

**แหล่งข้อมูลอื่น**
  Facade โดย Vince Huston 
หมวดหมู่:การเขียนโปรแกรม
แคว้นกัสติยาและเลออน

กัสติยาและเลออน (Castilla y León), กัสติเอลยาและยิออง (เลออน: Castiella y Llión) หรือ กัสแตลาและเลโอง (Castela e León) เป็นแคว้นปกครองตนเองแคว้นหนึ่งของประเทศสเปน อยู่ในบริเวณที่แต่เดิมเคยเป็นราชอาณาจักรเลออนและภูมิภาคกัสติยาเก่า (Castilla la Vieja) แคว้นกัสติยาและเลออนเป็นเขตการปกครองที่มีเนื้อที่กว้างขวางที่สุดในประเทศสเปนและใหญ่เกือบที่สุดในสหภาพยุโรป ครอบคลุมพื้นที่ 94,223 ตารางกิโลเมตร และมีจำนวนประชากรอย่างไม่เป็นทางการประมาณ 2.5 ล้านคน

**อ้างอิง**

กัสติยาและเลออน
หมวดหมู่:รัฐและดินแดนที่ก่อตั้งในปี พ.ศ. 2526
แคว้นกัสติยา-ลามันชา

กัสติยา-ลามันชา (Castilla-La Mancha) เป็นแคว้นปกครองตนเองของประเทศสเปน มีอาณาเขตติดต่อกับแคว้นกัสติยาและเลออน แคว้นมาดริด แคว้นอารากอน แคว้นบาเลนเซีย แคว้นมูร์เซีย แคว้นอันดาลูซิอา และแคว้นเอซเตรมาดูรา 

กัสติยา-ลามันชา
หมวดหมู่:รัฐและดินแดนที่ก่อตั้งในปี พ.ศ. 2525
แคว้นลาริโอฆา

ลาริโอฆา (La Rioja) หรือ เอร์ริโอชา (Errioxa) เป็นแคว้นปกครองตนเองและจังหวัดในประเทศสเปน ตั้งอยู่ทางตอนเหนือของคาบสมุทรไอบีเรีย มีเมืองหลักคือโลกรอญโญ ส่วนนครและเมืองอื่น ๆ ได้แก่ กาลาออร์รา, อาร์เนโด, อัลฟาโร, อาโร, ซานโตโกมิงโกเดลากัลซาดา และนาเฆรา ใน พ.ศ. 2565 แคว้นมีจำนวนประชากรผู้อยู่อาศัยประมาณ 315,896 คน ทำให้เป็นแคว้นปกครองตนเองที่มีประชากรน้อยที่สุดในสเปน
แคว้นลาริโอฆามีการปกครองโดยมีจังหวัดเดียว จึงไม่มีสภาแคว้น มีพื้นที่ทางทิศเหนือครอบคลุมส่วนหนึ่งของหุบเขาเอโบรและทิวเขาไอบีเรียทางทิศใต้ จึงมีการจัดตั้งเทศบาลออกเป็น 174 แห่ง มีพรมแดนติดกับจังหวัดอาลาบาของแคว้นประเทศบาสก์ทางทิศเหนือ แคว้นนาวาร์ทางทิศตะวันออกเฉียงเหนือ จังหวัดซาราโกซาของแคว้นอารากอนทางทิศตะวันออกเฉียงใต้ และจังหวัดบูร์โกสและจังหวัดโซเรียของแคว้นกัสติยาและเลออนทางทิศตะวันตกและทิศใต้
ลาริโอฆาเป็นที่รู้จักดีในเรื่องไวน์ภายใต้ตราสินค้า เดโนมินาซิออนเดโอริเฆนกาลิฟิกาดาริโอฆา

**อ้างอิง**

**แหล่งข้อมูลอื่น **
  รัฐบาลแคว้นลาริโอฆา date=2002-02-21 -  รัฐสภาแคว้นลาริโอฆา date=2022-12-20 -  การท่องเที่ยวของแคว้นลาริโอฆา-  มหาวิทยาลัยลาริโอฆา date=2021-06-06 

ลาริโอฆา
ลาริโอฆา
หมวดหมู่:รัฐและดินแดนที่ก่อตั้งในปี พ.ศ. 2525
Ў

Short U (Ў, ў) เป็นอักษรซีริลลิกตัวหนึ่ง มีใช้เฉพาะในภาษาเบลารุส และอักษรนี้จะถูกเรียกว่า U Nieskładovaje ซึ่งหมายถึง U ที่ไม่มีเสียง เนื่องจากเสียงกึ่งสระนี้เทียบเท่ากับ У แต่ไม่ได้ใช้ออกเสียงเต็มพยางค์ อักษรนี้สามารถแปลงเป็นอักษรละตินได้เป็น Ŭ, ŭ
ในคำต่างๆ ของภาษาเบลารุส อักษร Ў จะใช้คู่กับสระตัวอื่นให้เกิดเสียงสระประสมกับ /u̯/ เหมือนมี ว สะกด เช่น хлеў (khleŭ เฮฺลว์) กระท่อม หรือ воўк (voŭk โวว์ก) หมาป่า บางครั้งก็ถูกใช้ทับศัพท์เสียง /w/ ในภาษาต่างประเทศ เช่น ўіскі (ŭiski วิสกี) วิสกี้ เป็นต้น แต่อย่างไรก็ตาม ชาวเบลารุสมักจะมีปัญหาเกี่ยวกับการออกเสียง /w/ และตั้งใจจะออกเสียงเป็น /v/ ในคำทับศัพท์ดังกล่าว
ปกติแล้วอักษรนี้ไม่สามารถวางหน้าสระได้ แต่เมื่อไวยากรณ์บังคับให้เป็นเช่นนั้น จะต้องเปลี่ยน Ў ให้เป็น В เช่น- хлеў (khleŭ เฮฺลว์) กระท่อม- за хлявом (za khlavom ซา ฮฺลาวอม) ข้างหลังกระท่อม
นอกจากนั้น เมื่อนำคำหรือวลีที่ขึ้นต้นด้วย У ไปต่อท้ายคำหรือวลีที่ลงท้ายด้วยสระ ซึ่งจะทำให้เกิดการโยงเสียงเป็นเสียงสระผสม เมื่อนั้นจะต้องเปลี่ยน У ให้เป็น Ў เช่นกัน- у хляве (u khlavie อู ฮฺลาเวีย) ในกระท่อม- увайшлі яны ў хлеў (uvajšli jany ŭ khleŭ อูวายชฺลี ยานืยว์ เฮฺลว์) พวกเขาเข้าไปในกระท่อม
อักษรตัวนี้ไม่มีใช้ในภาษาในกลุ่มภาษาสลาวิกอื่นใด แต่ภาษาที่ใช้อักษรนี้ก็ยังมี ภาษาตุงกาน ภาษาไซบีเรียนเอสกิโม นอกจากนั้นก็ยังเคยมีใช้ในภาษาอุซเบกก่อนจะเปลี่ยนไปใช้อักษรละตินเมื่อ ค.ศ. 1992

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
ทวิภาวะ (คณิตศาสตร์)

ทวิภาวะ (Principle of Duality) คำว่า Duality หมายความว่า 'การอยู่กันเป็นคู่' หรือทางคณิตศาสตร์แปลว่า 'ทวิภาวะ'ใน Digital Logic ใช้แทนการเท่ากันของนิพจน์
การเท่ากันของนิพจน์ที่กลับนิพจน์โดยจะสลับเครื่องหมายและตัวเลข แต่ค่าเดิมจะไม่เปลี่ยนแปลงโดยที่
# สลับเครื่องหมายคูณ ( • ) กับเครื่องหมายบวก ( + )
# ลลับเลข 0 กับเลข 1
# ไม่สามารถเปลี่ยนค่า x เป็น x’

**ตัวอย่าง**
x + 0 = x จะเท่ากับ x • 1 = x
x + 1 = 1 จะเท่ากับ x • 0 = 0
x + x = x จะเท่ากับ x • x = x
x + x’ = 1 จะเท่ากับ x • x’  = 0
และ  (x') ' จะเท่ากับ x

**หมายเหตุ**
# บางครั้งนิพจน์duality อาจจะไม่เท่ากับนิพจน์ตั้งต้น
# ถ้านิพจน์ตั้งต้นสมเหตุสมผล นิพจน์ที่เท่ากันจะสมเหตุสมผลด้วย
# ถ้านิพจน์ใดไม่ว่าจะเป็นนิพจน์ตั้งต้น หรือนิพจน์ที่เท่ากันใดๆเป็นจริง นิพจน์อื่นจะเป็นจริงด้วย
หมวดหมู่:แมนิโฟลด์
หมวดหมู่:ทฤษฎีแคทิกอรี
หมวดหมู่:เรขาคณิต
สรรพสิริ วิรยศิริ

สรรพสิริ วิรยศิริ (10 กุมภาพันธ์ พ.ศ. 2463 – 15 ตุลาคม พ.ศ. 2555) เป็นผู้สื่อข่าวและผู้บริหารสำนักข่าวชาวไทย เคยดำรงตำแหน่งกรรมการผู้จัดการบริษัท ไทยโทรทัศน์ จำกัด, สถานีโทรทัศน์ไทยทีวีสีช่อง 9 และผู้อำนวยการสถานีวิทยุกระจายเสียง ท.ท.ท. เป็นบุคคลผู้บุกเบิกวงการโทรทัศน์ ข่าวโทรทัศน์ และโฆษณาโทรทัศน์ของไทย

**ประวัติ**
สรรพสิริเกิดเมื่อวันอังคารที่ 10 กุมภาพันธ์ พ.ศ. 2463 เป็นบุตรชายคนเล็กของพระยามหาอำมาตยาธิบดี (เส็ง วิรยศิริ) อดีตราชเลขานุการในพระองค์ พระบาทสมเด็จพระจุลจอมเกล้าเจ้าอยู่หัว กับนาฎ มหาอำมาตยาธิบดี มีพี่สามคนคือ ทวีศักดิ์, เข็มน้อย และอนงค์นาฏ จบการศึกษาชั้นมัธยมศึกษาจากโรงเรียนเทพศิรินทร์ อนุปริญญาทางกฎหมายจากมหาวิทยาลัยวิชาธรรมศาสตร์และการเมือง (ปัจจุบันคือ มหาวิทยาลัยธรรมศาสตร์) และวิชาการถ่ายภาพจากสถาบันการถ่ายภาพแห่งนิวยอร์ก
สรรพสิริเริ่มทำงานตั้งแต่ พ.ศ. 2484 เป็นเจ้าหน้าที่ข่าวต่างประเทศ ของกรมโฆษณาการ (ปัจจุบันคือ กรมประชาสัมพันธ์) และมีงานอดิเรกเป็นผู้สร้างสรรค์ภาพยนตร์โฆษณา โดยสร้างแอนิเมชันในประเทศไทยเป็นคนแรก จากภาพยนตร์โฆษณาชุดหนูหล่อ ของยาหม่องบริบูรณ์บาล์ม, ชุดหมีน้อย ของนมตราหมี ซึ่งได้รับรางวัลชนะเลิศ โฆษณาดีเด่นระดับภูมิภาคเอเชีย ที่ประเทศสิงคโปร์ เมื่อ พ.ศ. 2486 และชุดแม่มดกับสโนไวท์ ของแป้งน้ำควินนา
จากนั้นเมื่อ พ.ศ. 2492 เป็นบุคคลแรกที่เขียนบทความเรื่อง วิทยุภาพ ขึ้น และจอมพลแปลก พิบูลสงคราม ได้อ่านบทความดังกล่าวในปี พ.ศ. 2493 จึงมีดำริในการก่อตั้งสถานีวิทยุโทรทัศน์ขึ้น โดยจัดตั้งในรูปบริษัท ไทยโทรทัศน์ จำกัด ขึ้นเมื่อ พ.ศ. 2495 โดยสรรพสิริเข้าร่วมงานในสถานีโทรทัศน์ไทยทีวีช่อง 4 (ปัจจุบันคือ สถานีโทรทัศน์ช่อง 9 เอ็มคอตเอชดี) ด้วยการเป็นช่างภาพ ผู้รับผิดชอบฝ่ายข่าว และเป็นผู้ประกาศข่าวทางโทรทัศน์รุ่นแรกๆ ร่วมกับอาคม มกรานนท์

**บทบาทในเหตุการณ์ 6 ตุลาคม 2519**
ตั้งแต่ช่วงเช้าของวันที่ 6 ตุลาคม พ.ศ. 2519 สรรพสิรินั่งรถข่าวพร้อมนำกล้องภาพยนตร์ ไปบันทึกภาพเหตุการณ์ความรุนแรง บริเวณรอบนอกมหาวิทยาลัยธรรมศาสตร์ จากนั้นก็นำกลับมาตัดต่อ และบรรยายภาพด้วยตนเอง ตามความเป็นจริงที่พบเห็นมา แล้วนำออกอากาศในช่วงบ่าย ทางสถานีโทรทัศน์ไทยทีวีสีช่อง 9 ส่งผลให้คณะปฏิรูปการปกครองแผ่นดิน ที่นำโดยพลเรือเอกสงัด ชลออยู่ ซึ่งกระทำรัฐประหารในเย็นวันนั้น สั่งให้ปลดสรรพสิริออกจากทุกตำแหน่งใน บจก.ไทยโทรทัศน์ โดยทันที เป็นผลให้ต้องหลบไปพำนักที่จังหวัดระยองเป็นเวลาหลายปี

**บั้นปลายชีวิต**
เมื่อ พ.ศ. 2533 สรรพสิริก่อตั้งชมรมเรารักรถไฟ และหอเกียรติภูมิรถไฟ ซึ่งตั้งอยู่ภายในสวนจตุจักร รวมทั้งจัดทำหนังสือ เพื่อนรถไฟ และ รถไฟของเรา ต่อมา จุลศิริ วิรยศิริ ผู้เป็นบุตรชายรับหน้าที่ดูแลแทน เนื่องจากสรรพสิริล้มป่วยลงด้วยอาการอัลไซเมอร์ ทั้งนี้ สมาคมนักเขียนแห่งประเทศไทยประกาศเกียรติคุณ ให้เป็นนักเขียนอาวุโส ผู้มีผลงานเป็นที่ยกย่องกว้างขวางและเป็นหนึ่งในผู้ได้รับรางวัลนราธิป ครั้งที่ 2 ประจำปี พ.ศ. 2545 สรรพสิริถึงแก่กรรมเมื่อวันที่ 15 ตุลาคม พ.ศ. 2555 สิริอายุ 92 ปี

**อ้างอิง**
หมวดหมู่:นักเขียนชาวไทย
หมวดหมู่:นักเคลื่อนไหวชาวไทย
หมวดหมู่:ผู้ประกาศข่าวช่อง 9-โมเดิร์นไนน์ทีวี
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
Ц

Tse (Ц, ц) คืออักษรซีริลลิกตัวหนึ่ง มีลักษณะคล้ายอักษรละติน U ที่เป็นเหลี่ยมและมี "ติ่ง" ที่มุมล่างขวา ใช้แทนเสียง /t͡s/ เหมือนในคำว่า cats ในภาษาอังกฤษ
อักษร Tse เป็นอักษรตัวที่ 23 ในภาษารัสเซีย และถูกพิจารณาว่ามีพัฒนาการมาจากอักษรฮีบรู Tsadi ในลักษณะของอักษรท้ายคำ (ץ) และอักษรกลาโกลิต Tsi (รูปภาพ: 14px) อักษรนี้มีชื่อเดิมว่า ci หรือ tsi และมีค่าของเลขซีริลลิกเท่ากับ 900
อักษร Tse สามารถถ่ายอักษรได้เป็น ts แต่อย่างไรก็ดี ชื่อเฉพาะบางอย่างอาจถ่ายอักษรเป็น c, z, cz หรือ tz ก็มี
สำหรับภาษารัสเซีย คำที่ใช้อักษรนี้ส่วนใหญ่เป็นคำที่ยืมมาจากภาษาอื่น โดยเฉพาะคำในภาษาละตินที่มีอักษร C เช่น цирк (circus), центр (center) และภาษาเยอรมันที่มีอักษร Z เช่น плац (Platz), цинк (Zink) เป็นต้น ส่วนคำที่เป็นภาษารัสเซียแท้ก็พบได้น้อย อย่างเช่น царь (Tsar) และแทบจะไม่ปรากฏเลยในภาษาสลาวิกยุคเริ่มแรก
ตามอักขรวิธีของภาษารัสเซีย อักษร Ц แทบจะไม่ถูกต่อท้ายด้วย Ы เว้นแต่จะเป็นจำนวนพหูพจน์ หรือคำคุณศัพท์บอกจำนวน

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
ถั่วแปบช้าง

ถั่วแปบช้าง หรือ กันภัย (Afgekia Sericea) เป็นไม้ที่มีสกุลเดียวในโลก พบทางภาคอีสานของประเทศไทย 

**ลักษณะ**
เป็นไม้เถา ท้องใบเป็นขนขาวเงา ดอกยาวประมาณ 35 ม.ม. กลีบดอกสีขาวปนเหลือง ปลีดอกสีม่วง ดอกตูมคล้ายกับบัวตูม 

**อ้างอิง**
  หน้า = 70

**แหล่งข้อมูลอื่น**
  รูปดอกถั่วแปบช้าง date=2007-03-12 -  ถั่วแปบช้าง โดย สวนพฤกษศาสตร์คลองไผ่ date=2007-03-10 
หมวดหมู่:วงศ์ย่อยถั่ว
กันภัย

กันภัย อาจหมายถึง- ความมั่นคง (security) - ระดับความคุ้มครองป้องกันชาติ หมู่ชาติ บุคคล หรือหมู่บุคคลให้พ้นจากภยันตรายหรือความเสียหาย- ถั่วแปบช้าง - ชื่อไม้เถาชนิด Afgekia sericea Craib ในวงศ์ Leguminosae พบทางภาคอีสาน ใบเป็นใบประกอบ มีใบย่อยหลายใบ ด้านล่างของใบมีขนสีขาวเป็นมันเลื่อม ดอกเป็นช่อตั้งสีชมพู ฝักสั้นป้อมแบน ปลูกเป็นไม้ประดับตามบ้าน- กันภัยมหิดล - ชื่อไม้เถาชนิด Afgekia mahidolae Burtt et Chermsir. ในวงศ์ Leguminosae พบทางจังหวัดกาญจนบุรี ใบเป็นใบประกอบ ช่อหนึ่งมีใบย่อยหลายใบ ด้านล่างของใบมีขนสีน้ำตาล ดอกเป็นช่อตั้ง สีขาวปนม่วง ฝักสั้นป้อมแบน ๆ ตั้งชื่อวิทยาศาสตร์เพื่อเฉลิมพระเกียรติแด่สมเด็จพระศรีนครินทราบรมราชชนนี
Ч

Che หรือ Cherv (Ч, ч) เป็นอักษรซีริลลิกตัวหนึ่ง มีลักษณะคล้ายอักษรละติน h ตัวเล็กที่กลับหัว ใช้แทนเสียง /t͡ʃ/ เหมือนทวิอักษร ch ในภาษาอังกฤษ (คล้าย ช) บางครั้งก็ออกเสียงเป็น /t͡ɕ/ เหมือน จ ในภาษาไทย
อักษรนี้ยังไม่ทราบพัฒนาการที่แน่ชัด บ้างก็เข้าใจว่าเป็นอักษรรูปหนึ่งที่เพี้ยนมาจาก Ц หรือ Ҁ อักษรนี้มีชื่อเดิมคือ čr̤̥vǐ ปัจจุบันใช้แทนค่าของเลขซีริลลิกเท่ากับ 90 แทนอักษร Ҁ ที่เลิกใช้ไปแล้ว
"Ч" ในภาษาอังกฤษจะถอดเป็น "ch" หรือบางทีจะถอดเป็น "tch" ถ้าอยู่เป็นตัวแรก ส่วนภาษาเยอรมันจะถอดเป็น "tch"

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
หมวดหมู่:ประเทศโมร็อกโก

ม
ม
ม
ม
ม
หมวดหมู่:ประเทศริมฝั่งทะเลเมดิเตอร์เรเนียน
หมวดหมู่:ประเทศริมฝั่งมหาสมุทรแอตแลนติก
หมวดหมู่:แอฟริกาเหนือ
หมวดหมู่:มาเกร็บ
ม
ม
หมวดหมู่:ชายหาดในประเทศไทย

หมวดหมู่:ธรณีสัณฐานในประเทศไทย
หมวดหมู่:สถานที่ท่องเที่ยวในประเทศไทย
ไทย
หมวดหมู่:ชายฝั่งของประเทศไทย
บีเดล

บีเดล (ビーデル, Videl) เป็นตัวละครการ์ตูนจากซีรีส์ ดราก้อนบอล และและมีบทบาทปรากฏอนิเมะดราก้อนบอล Z และดราก้อนบอล ซูเปอร์

**ประวัติ**
หมวดหมู่:ตัวละครในดราก้อนบอล
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นแม่บ้านแม่เรือน
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ซูเปอร์ฮีโรในอนิเมะและมังงะ
หมวดหมู่:ซูเปอร์ฮีโรที่มีการปกปิดตัวตนจริง
หมวดหมู่:ตัวละครที่ถูกชุบชีวิต
หมวดหมู่:ยอดมนุษย์หญิง
หมวดหมู่:ไซด์คิกอนิเมะและมังงะ
หมวดหมู่:ตัวละครในบันเทิงคดีที่มีความถนัดมือซ้าย
หมวดหมู่:ตัวละครในบันเทิงคดีที่มีความถนัดทั้งสองมือ
หมวดหมู่:ตัวละครหญิงในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
ศาลเจ้านิกโกโทโช

ประตูศาลเจ้านิกโกโทโช
ศาลเจ้านิกโกโทโช (Nikkō Tōshō-gū) เป็นศาลเจ้าชินโตที่สร้างขึ้นเพื่ออุทิศให้แด่โชกุนโทกูงาวะ อิเอยาซุ โชกุนคนแรกของตระกูลโทกูงาวะ เริ่มสร้างในปี พ.ศ. 2160 ในช่วงสมัยเอโดะ ระหว่างที่ฮิเดตาดะบุตรชายของโทกูงาวะดำรงตำแหน่งเป็นโชกุน และได้รับการต่อเติมขยายพื้นที่ในสมัยของอิเอมิตสึ โชกุนคนที่สามของตระกูล ศาลเจ้านี้ตั้งอยู่ในเมืองนิกโก จังหวัดโทจิงิ ทางตอนเหนือของภูมิภาคคันโตบนเกาะฮนชู เป็นส่วนหนึ่งของอุทยานวัฒนธรรม "ศาลเจ้าและวัดแห่งนิกโก" ซึ่งได้ขึ้นทะเบียนเป็นมรดกโลก ศาลเจ้าแห่งนี้เป็นที่ตั้งรูปเคารพและป้ายวิญญาณของอิเอยาซุ และมีสถานที่ฝังอัฐิอยู่ที่นี่
นิกโกโทโช
หมวดหมู่:แหล่งมรดกโลกในประเทศญี่ปุ่น
หมวดหมู่:สิ่งก่อสร้างในนิกโก
อาอิตาอิโยะ./คิมิโตะโนะอาชิตะ

อะอิตะอิโยะ./คิมิโทะโนะอะชิตะ (Aitai yo./Kimi to no Ashita) เป็นซิงเกิลลำดับที่สี่ของซะชิ ทะอินะกะ (Sachi Tainaka) เผยแพร่ตั้งแต่วันที่ 7 กุมภาพันธ์ 2550 โดยเพลง "คิมิโทะโนะอะชิตะ" นั้นใช้เป็นเพลงปิดเพลงสุดท้ายสำหรับอนิเมะเรื่องเฟท/สเตย์ไนท์ด้วย

**รายชื่อเพลง**
# อะอิตะอิโยะ.
# คิมิโทะโนะอะชิตะ
# อะอิตะอิโยะ. (บรรเลง)
# คิมิโทะโนะอะชิตะ (บรรเพลง)

**ตำแหน่งในออริคอนชาร์ต**
ยอดจำหน่ายของออริคอนรายสัปดาห์ (ญี่ปุ่น)
ยอดจำหน่ายทั้งหมด: 18,072

**อ้างอิง**

**แหล่งข้อมูลอื่น**
  ข้อมูลโดยออริคอน
หมวดหมู่:ซิงเกิลในปี พ.ศ. 2550
หมวดหมู่:ซาจิ ทาอินากะ
ดรีมบ็อกซ์

ดรีมบ็อกซ์ เครื่องรับดาวเทียม ที่ใช้ระบบปฏิบัติการเป็นซอฟต์แวร์โอเพนซอร์สค่ายลินุกซ์
Dreambox เป็นเครื่องรับสัญญาณจากดาวเทียม ออกแบบโดยบริษัท dream multimedia จากเยอรมัน ดูผิวเผินแล้วเครื่องนี้ก็คือเครื่องรับดาวเทียมธรรมดา ๆ แต่เมื่อดูองค์ประกอบทาง hardware แล้วเครื่องนี้มีความสามารถเทียบเท่ากับคอมพิวเตอร์ขนาดเล็กใช้ processor ของ IBM คือ PowerPC ความเร็ว 250 MHz (350 Mips) มี Flash memory และ RAM มากกว่าเครื่องรับอื่น ๆ โดยมีที่อ่านบัตร smartcard , network interface (LAN) เพื่อต่อเข้า internet แต่ต้องใช้จอ TV แทนจอ monitor  ถ้าเป็นเครื่องรุ่นใหญ่ราคาแพงสามารถที่จะติดตั้ง Harddisk เพื่อบันทึกรายการที่ชอบไว้ได้ด้วย 
Dreambox เป็นเครื่องรับดาวเทียมที่ใช้ระบบปฏิบัติการ(OS) เป็น Linux ซึ่งเป็นระบบเปิด โดยมีกลุ่มบุคคลได้พัฒนาโปรแกรมให้มีความสามารถใหม่ ๆ ออกมาอย่างต่อเนื่องทำให้เครื่อง dreambox สามารถทำงานได้หลายลักษณะ เช่น 
1. CardSharing สามารถ Share smartcard ผ่าน Internet เพื่อชมรายการที่เข้ารหัส
2. Video streaming สามารถรับชมรายการทีวี หรือ เพลง ผ่าน Internet 
3. MultiCAM รองรับ smartcard ได้หลายระบบ 
4. บันทึกรายการที่รับชมลง harddisk ได้ 
5. web browser 
6. อ่าน email 
8. MP3 
7. Video encoding 
8. Remote PC (VNC)
9. Karaokae
10. อื่นๆ
Dreambox เหมาะแก่การรับรายการแบบ CardSharing และ Video streaming แต่ Video streaming เหมาะกับผู้ที่ติดตั้ง ADSL หรืออาจจะใช้ต่อกับโทรศัพท์มือผ่านทาง DKU5 to RS232 ก็ได้ ส่วน web browser, email และ การ encoding นั้นคงไม่ดีเท่ากับการใช้งานบน PC แนะนำให้ใช้บน PC ดีกว่า อนึ่งความสามารถของ dreambox อาจมีมากกว่านี้หากมีการพัฒนา application ใหม่ ๆ ออกมา 
ข้อเสียของ Dreambox คือ ผู้ใช้ต้องมีความชำนาญ เพราะต้อง update และ config โปรแกรมเอง นอกจากนี้เนื่องจากโปรแกรมที่ใช้งานเป็นโปรแกรมที่พัฒนาให้ใช้ฟรี และมีการพัฒนาอยู่เสมอดังนั้นจึงอาจมีการ Hang ของเครื่องจาก bug ของโปรแกรมได้ นอกจากนี้จากการที่ dreambox มีต้นกำเนิดจากเยอรมันจึงเป็นที่นิยมในยุโรปความรู้ที่มีการเผยแพร่ส่วนใหญ่จึงอยู่ใน website ที่ใช้ภาษาในยุโรปเป็นหลักและโดยมากไม่ใช่ภาษาอังกฤษดังนั้นเครื่องนี้จึงไม่เหมาะแก่ผู้ใช้งานทั่วไปที่ไม่มีความรู้และไม่ศึกษาการใช้งานด้วยตนเอง
หมวดหมู่:ลินุกซ์
หมวดหมู่:เทคโนโลยีโทรทัศน์
ซุคฮอย ซู-17

ซุคฮอย ซู-17 (Sukhoi Su-17 Fitter) (นาโต้ใช้ชื่อรหัสว่าฟิตเตอร์) เป็นเครื่องบินโจมตีของสหภาพโซเวียตที่พัฒนามาจากเครื่องบินขับไล่ทิ้งระเบิดซุคฮอย ซู-7 มันได้ทำหน้าที่อย่างยาวนานในโซเวียต รัสเซีย และถูกใช้อย่างกว้างขวางโดยฝั่งตะวันออกและตะวันออกกลาง

**รายละเอียด ซุคฮอย ซู-17**
ข้อมูลจำเพาะ- ผู้สร้าง:(โรงงานสร้างอากาศยานแห่งสหภาพโซเวียต) ปัจจุบันคือบริษัทซุคฮอย- ประเภท:เจ๊ตขับไล่โจมตีทางยุทธวิธี ทุกกาลอากาศ ที่นั่งเดียว เปลี่ยนมุมลู่ปีกได้- เครื่องยนต์:เทอร์โบเจ๊ตไลยูก้า เอแอล-21 เอฟ-3 ให้แรงขับสถิต 7,800 กิโลกรัม และ 11,200 กิโลกรัม เมื่อสันดาปท้าย 1 เครื่อง- กางปีก:13.7 เมตร เมื่อกางเต็มที่ 9.9 เมตร- ยาว:17.37 เมตร- สูง: 4.7 เมตร- พื้นที่ปีก: 37.2-40.1 ตารางเมตร- น้ำหนักเปล่า: 10,000 กิโลกรัม- น้ำหนักวิ่งขึ้นสูงสุด: 19,000 กิโลกรัม - อัตราเร็วขั้นสูงสุด: 2.17 มัค ที่ระยะสูง 12,000 เมตร และ 1.06 มัค ที่ระดับน้ำทะเล - เพดานบินใช้งาน: 18,000 เมตร- อัตราไต่ขั้นสูง: 13,800 เมตร - อัตรเร็วลงสนาม: 265 กิโลเมตร- ระยะทางวิ่งขึ้นพ้น 15 เมตร: 835 เมตร เมื่อเครื่องบินหนัก 17,000 กิโลกรัม- ระยะร่อนลงจาก 15 เมตร: 600 เมตร- รัศมีทำการรบ: เมื่อบรรทุกอาวุธหนัก 2,000 กิโลกรัม
** 630 กิโลเมตร เมื่อบินสูง-ต่ำ-สูง
** 360 กิโลเมตร เมื่อบินต่ำ-ต่ำ-ต่ำ- อาวุธ:ปืน่ใหญ่อากาศ เอ็นอาร์-30 ขนาด 30 มม. พร้อมกระสุนกระบอกละ 70 นัด 2 กระบอก
** กระเประจรวด ยูวี-16-57 หรือ ยูวี-32-57 บรรจุจรวด เอส-5 ขนาด 55 มม. 16 หรือ 32 นัด
** อาวุธปล่อยอากาศสู่พื้น เอเอส-7 เคอร์รี่(KERRY) 2 นัด
** ลูกระเบิด 250 กิโลกรัม หรือ 500 กิโลกรัม เป็นน้ำหนักรวม 3,500 กิโลกรัม
** อาวุธปล่อยอากาศสู่อากาศ เอเอ-3 อะแนบ (Anab) หรือ เอเอ-6 อะคริด (Acrid)

**อ้างอิง**
หมวดหมู่:เครื่องบินซุคฮอย
หมวดหมู่:เครื่องบินโจมตี
Џ

Dzhe (Џ, џ) เป็นอักษรซีริลลิกตัวหนึ่ง มีใช้ในภาษาเซอร์เบียและภาษามาซิโดเนีย ใช้แทนเสียง /d͡ʒ/ เหมือนเสียงของ j ในภาษาอังกฤษ อักษรนี้เป็นอักษรที่ควบคู่ไปกับ ДЖ, ЧЖ, Ӂ, Җ หรือ Ӌ ในภาษาอื่นที่ใช้อักษรซีริลลิกเหล่านี้
สำหรับชื่อ Dzhe เป็นเพียงชื่อที่ตั้งขึ้นชั่วคราว เนื่องจากอักษรของภาษาเซอร์เบียไม่มีชื่อเรียกอยู่แล้ว เมื่อต้องการสะกดทีละตัว อักษรนี้จึงจะอ่านว่า IPA|d͡ʒə และในบางครั้งก็ใช้ชื่อว่า Dzherv ตามแบบอย่างของชื่ออักษร Cherv (Ч) หรือ Djerv (Ћ)
จุดเริ่มต้นของอักษร Dzhe มาจากอักษรซีริลลิกโรมาเนียในคริสต์ศตวรรษที่ 15 และชาวเซอร์เบียเริ่มนำมาใช้ในภาษาตั้งแต่คริสต์ศตวรรษที่ 17

**ตำแหน่งอักขระ**

**ดูเพิ่ม**
Xh xh : Xh (ทวิอักษร)

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
รายพระนามและชื่อภรรยาในพระบาทสมเด็จพระพุทธเลิศหล้านภาลัย

นี่คือรายพระนามรายนามพระมเหสี เจ้าจอมมารดา และเจ้าจอมในพระบาทสมเด็จพระพุทธเลิศหล้านภาลัย

**รายพระนามและรายนาม**

**อ้างอิง**

**ดูเพิ่ม**
 รายพระนามพระภรรยาเจ้าและพระสนมในรัชกาลที่ 1 และ พระราชสันตติวงศ์ในพระบาทสมเด็จพระพุทธยอดฟ้าจุฬาโลก- รายพระนามพระภรรยาเจ้าและพระสนมในรัชกาลที่ 2 และ พระราชสันตติวงศ์ในพระบาทสมเด็จพระพุทธเลิศหล้านภาลัย- รายพระนามพระภรรยาเจ้าและพระสนมในรัชกาลที่ 3 และ พระราชสันตติวงศ์ในพระบาทสมเด็จพระนั่งเกล้าเจ้าอยู่หัว- รายพระนามพระภรรยาเจ้าและพระสนมในรัชกาลที่ 4 และ พระราชสันตติวงศ์ในพระบาทสมเด็จพระจอมเกล้าเจ้าอยู่หัว- รายพระนามพระภรรยาเจ้าและพระสนมในรัชกาลที่ 5 และ พระราชสันตติวงศ์ในพระบาทสมเด็จพระจุลจอมเกล้าเจ้าอยู่หัว- ราชสกุล

หมวดหมู่:รายชื่อสตรีไทย
ฮัล เอชเอฟ-24 มารุต

right
ฮัล เอชเอฟ-24 มารุต   (HAL HF-24 Marut)   ฮัล เอช เอฟ-24 มารุต เป็นเจ๊ตขับไล่ความเร็วเหนือเสียงแบบแรกและแบบเดียวที่วางแผนแบบและสร้างโดยอินเดีย เครื่องต้นแบบบินเป็นครั้งแรกเมื่อวันที่ 17 มกราคม ค.ศ. 1961 และประจำการในกองทัพอากาศอินเดีย ในปี ค.ศ. 1965 มารุต มี2 รุ่น รุ่น เอชเอฟ-24 หมายเลข 1 เป็นเจ๊ตขับไล่โจมตี ที่นั่งเดียว และ รุ่น เอชเอฟ-24 หมายเลข 1 ที เป็นเจ๊ตฝึก 2 ที่นั่ง เรียงกัน มารุตมีจำนวนการสร้างทั้งหมด 116 เครื่อง และเป็นเครื่องบินความเร็วเหนือเสียงแบบแรกของเอเชีย

**รายละเอียด ฮัล เอชเอฟ-24 มารุต**
 ผู้สร้าง :บริษัทฮินดูสถาน แอโรนอติกส์ (ฮัล) (อินเดีย)- ประเภท:เจ๊ตขับไล่โจมตี ที่นั่งเดียว- เครื่องยนต์: เทอร์โบเจ๊ต รอลส์-รอยซ์ บริสตอล ออร์ฟีอุส 703 (สร้างในอินเดีย) ให้แรงขับสถิตเครื่องละ 2,200 กิโลกรัม 2 เครื่อง- กางปีก: 9 เมตร- ยาว: 15.87 เมตร- สูง: 3.6 เมตร- พื้นที่ปีก: 28 ตารางเมตร- น้ำหนักเปล่า: 6,195 กิโลกรัม- น้ำหนักวิ่งขั้นสูงสุด: 10,908 กิโลกรัม- อัตราเร็ว: 1.02 มัค ที่ระยะสูง 12,000 เมตร - อัตราเร็วร่อนลงปกติ: 268 กิโลเมตร/ชั่วโมง- ระยะเวลาไต่จากระดับน้ำทะเลถึงระยะสูง: 12,200 เมตร ในเวลา 9 นาที 20 วินาที- ระยะทางวิ่งขึ้น: 850 เมตร - รัศมีทำการรบ: 238 กิโลเมตรเมื่อบินในระดับต่ำ และ 396 กิโลเมตรเมื่อปฏิบัติภารกิจสกัดกั้น- พิสัยบินไกลสุด: 1,445 กิโลเมตร- อาวุธ:ปืนใหญ่อากาศเอเดน ขนาด 30 มม.ที่ลำตัวส่วนหัวข้างละ 2 กระบอก พร้อมกระสุนกระบอกละ 120 นัด 
** จรวดอากาศสู่อากาศ สแนบ (SNEB) ขนาด 68 มม. 50 นัด ที่ใต้ลำตัว
** ลูกระเบิดขนาด 1,000 ปอนด์ 4 ลูก
** จรวดอากาศสู่พื้นดิน ที่ใต้ปีกและลำตัว

**อ้างอิง**
หมวดหมู่:เครื่องบินขับไล่